วุฒิพงษ์ นามบุตร

**วุฒิพงษ์ นามบุตร**  (เกิด 6 มีนาคม พ.ศ. 2517)  เป็นนักการเมืองชาวไทย อดีตสมาชิกสภาผู้แทนราษฎรจังหวัดอุบลราชธานี สังกัดพรรคประชาธิปัตย์ อดีตสมาชิกสภาองค์การบริหารส่วนจังหวัดอุบลราชธานี

## ประวัติ
วุฒิพงษ์ เกิดเมื่อวันที่ 6 มีนาคม พ.ศ. 2517 ที่อำเภอเขื่องใน จังหวัดอุบลราชธานี เป็นบุตรนายอุทัย กับนางระเบียบ นามบุตร ด้านครอบครัวสมรสกับนางสาวลัดดาวัลย์ บุญยศ รองนายกเทศมนตรีตำบลเขื่องใน มีบุตรี 1 คน คือ เด็กหญิงวรัญญา นามบุตร เป็นหลานวิฑูรย์ นามบุตร มีพี่น้อง 2 คน คืออภิรักษ์ นามบุตร รองนายกองค์การบริหารส่วนจังหวัดอุบลราชธานี และเทวินทร์ นามบุตร นายกเทศมนตรีตำบลเขื่องใน

สำเร็จการศึกษาระดับประถมศึกษา จากโรงเรียนอัสสัมชัญอุบลราชธานี ระดับมัธยมศึกษา จากโรงเรียนเบ็ญจะมะมหาราช ระดับปริญญาตรี คณะวิศวกรรมศาสตร์ สาขาไฟฟ้ากำลัง จากมหาวิทยาลัยศรีปทุม และระดับปริญญาโท คณะศิลปศาสตร์ สาขาพัฒนาสังคม จากสถาบันบัณฑิตพัฒนบริหารศาสตร์ (นิด้า)

## งานการเมือง
วุฒิพงษ์ เคยเป็นสมาชิกสภาองค์การบริหารส่วนจังหวัดอุบลราชธานี ต่อมาในการเลือกตั้งสมาชิกสภาผู้แทนราษฎร พ.ศ. 2550 ได้ลงสมัครสมาชิกสภาผู้แทนราษฎรจังหวัดอุบลราชธานี สังกัดพรรคประชาธิปัตย์ และได้รับการเลือกตั้งเป็นสมัยแรก โดยเป็น 1 ใน 5 สส.พรรคประชาธิปัตย์ ที่ชนะการเลือกตั้งในภาคตะวันออกเฉียงเหนือ (อภิวัฒน์ เงินหมื่น, ศุภชัย ศรีหล้า, อิสสระ สมชัย, ณิรัฐกานต์ ศรีลาภ และวุฒิพงษ์)

ต่อมาในการเลือกตั้งสมาชิกสภาผู้แทนราษฎร พ.ศ. 2554 ได้รับเลือกตั้งเป็นสมัยที่ 2 และเป็น 1 ใน 4 สส.ของพรรคประชาธิปัตย์ ในพื้นที่ภาคตะวันออกเฉียงเหนือ (ศุภชัย ศรีหล้า, บุณย์ธิดา สมชัย, อภิวัฒน์ เงินหมื่น และวุฒิพงษ์)

ในการเลือกตั้งสมาชิกสภาผู้แทนราษฎร พ.ศ. 2562 ได้รับเลือกตั้งเป็นสมัยที่ 3 และเป็น 1 ใน 2 สส.ของพรรคประชาธิปัตย์ ในพื้นที่ภาคตะวันออกเฉียงเหนือ (บุณย์ธิดา สมชัย และวุฒิพงษ์) และได้รับเลือกเป็นประธานกรรมาธิการแก้ไขปัญหาหนี้สินแห่งชาติ 

ในการเลือกตั้งสมาชิกสภาผู้แทนราษฎร พ.ศ. 2566 ได้รับการเลือกตั้งเป็นสมัยที่ 4 และเป็น 1 ใน 2 สส.ของพรรคประชาธิปัตย์ ในพื้นที่ภาคตะวันออกเฉียงเหนือ (ชาตรี หล้าพรหม และวุฒิพงษ์) และได้รับเลือกเป็นกรรมาธิการจำนวน 2 คณะ คือ คณะกรรมาธิการการเงิน การคลัง สถาบันการเงิน และตลาดการเงิน และคณะกรรมาธิการการสื่อสาร โทรคมนาคม และดิจิทัลเพื่อเศรษฐกิจและสังคม

ในการเลือกตั้งสมาชิกสภาผู้แทนราษฎร พ.ศ. 2569 ลงสมัครรับเลือกตั้งในสังกัดพรรคกล้าธรรม

### สมาชิกสภาผู้แทนราษฎร
วุฒิพงษ์ นามบุตร ได้รับเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดอุบลราชธานี สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดอุบลราชธานี สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดอุบลราชธานี สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดอุบลราชธานี สังกัดพรรคประชาธิปัตย์

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเขื่องใน
หมวดหมู่:นักการเมืองจากจังหวัดอุบลราชธานี
หมวดหมู่:สมาชิกสภาผู้แทนราษฎรจังหวัดอุบลราชธานี
หมวดหมู่:นักการเมืองพรรคประชาธิปัตย์
หมวดหมู่:พรรคกล้าธรรม
หมวดหมู่:นักการเมืองที่เป็นแนวร่วมกปปส.
หมวดหมู่:บุคคลจากโรงเรียนอัสสัมชัญอุบลราชธานี
หมวดหมู่:บุคคลจากโรงเรียนเบ็ญจะมะมหาราช
หมวดหมู่:บุคคลจากคณะวิศวกรรมศาสตร์ มหาวิทยาลัยศรีปทุม
หมวดหมู่:บุคคลจากคณะพัฒนาสังคมและสิ่งแวดล้อม สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.